Diari Oficial de la Generalitat Valenciana


Sumari del DOGV 10689, del 17-12-2024 (2024/12620)

RESOLUCIÓ de 21 de novembre de 2024, per la qual s’autoritza una generació de crèdit en el capítol 7, del programa pressupostari 442M00, de la Conselleria de Medi Ambient, Infraestructures i Territori, per import total de 67.269.752,00 euros, per ingressos finalistes procedents del Ministeri per a la Transició Ecològica i el Repte Demogràfic (expedient 08.029/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10804

Data del DOGV
:   17-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12208

CVE
:   JUTE-W-0328-57127

Data del document
:   21-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El Pla de Recuperació, Transformació i Resiliència (PRTR) va ser aprovat per la Decisió d’execució del Consell el 13 de juliol de 2021. Posteriorment, l’addenda del PRTR, aprovada el 17 d’octubre de 2023 pel Consell d’Assumptes Econòmics i Financers (ECOFIN), actualitza el PRTR i canalitza nous recursos que comporten noves inversions i reformes, així com una actualització de fites i objectius.

En este sentit, en l’Acord de la Conferència Sectorial de Medi Ambient, celebrada el 24 de juliol de 2024, es territorialitzen 300 milions d’euros, procedents de l’addenda del PRTR, i s’aproven els criteris de repartiment i distribució territorial dels crèdits relatius al Pla de suport a la implementació de la normativa de residus, en el marc del Pla de Recuperació, Transformació i Resiliència.

Concretament, la quantia assignada a la Comunitat Valenciana ascendix a 07.764.799,00 euros, i s’indica, en l’annex I de l’acord esmentat, amb correcció d’errors realitzada, a sol·licitud de la Comunitat Valenciana, per l’Informe d’1 d’agost de 2024, corregit en data 2 d’agost de 2024, de la Direcció General de Qualitat i Avaluació Ambiental del Ministeri per a la Transició Ecològica i el Repte Demogràfic, quins són els projectes tècnics finalment seleccionats, a executar per les corresponents entitats competents.

En concret, s’assignen les següents quantitats, per a ajudar en la construcció d’instal·lacions de tractament de residus voluminosos: 4.533.862,04 euros a l’Ajuntament d’Alacant; 5.185.000,00 euros al Consorci V4; 5.634.401,02 euros al Consorci V3; 4.459.924,44 euros al Consorci A2; 3.867.500,00 euros al Consorci A1 i 2.128.612,50 euros al Consorci C1.

Per tot això, i com que es tracta d’ingressos no previstos en el pressupost de la Generalitat 2024, la Conselleria de Medi Ambient, Infraestructures i Territori proposa una generació de crèdit, en el capítol 7, del programa pressupostari 442M00, MRR. Emergència climàtica i transició ecològica, per import de 84.819.767,00 euros, per fons finalistes del Ministeri per a la Transició Ecològica i el Repte Demogràfic, que permet la inclusió d’una nova línia de subvenció de concessió directa 168.1.c S1884, amb codi de fons MR22000016, destinada a construcció de noves instal·lacions de preparació per a la reutilització i el reciclatge d’altres fluxos de residus arreplegats separadament.

A este efecte, i en virtut del que disposa l’article 50 de la Llei 1/2015, d’hisenda pública, sector públic instrumental i de subvencions, i els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d’esta conselleria, adopte la següent resolució:

*Primer*

Autoritzar una generació de crèdit, en el pressupost d’ingressos, en l’aplicació pressupostària Y75657890UU64766 I.70450 Transferència de l’Estat Àrea de Transferència Ecològica i Repte Demogràfic MRR, amb codi de fons MR22000016, per import de 81.504.983,00 euros.

*Segon*

Autoritzar una generació de crèdit, en el pressupost de gastos, en l’aplicació pressupostària X91963257MR38786 G.442M00.7, amb codi de fons MR22000016, per import de 02.826.539,00 euros.

*Tercer*

A conseqüència de l’import generat en el pressupost de gastos, s’autoritza la inclusió d’una nova línia de subvenció de concessió directa article 168.1.c, en el capítol 7, del programa pressupostari 442M00, MRR. Emergència climàtica i transició ecològica, amb el detall i els imports següents:

|  |  |  |
| --- | --- | --- |
| CODI LÍNIA: S1884 | DENOMINACIÓ LÍNIA: Construcció de noves instal·lacions de preparació per a la reutilització i el reciclatge d’altres fluxos de residus arreplegats separadament | Cap.: 7 |
| IMPORT: 94.931.217,00 | BENEFICIARIS PREVISTOS: Entitats competents en l’execució de plans zonals de residus (segons annex) | |
| MODE DE CONCESSIÓ:  Concessió directa article 168.1.c  PUBLICAR DADES: SÍ | DESCRIPCIÓ I FINALITAT: Ajudes per a la construcció de noves instal·lacions de preparació per a la reutilització i el reciclatge d’altres fluxos de residus arreplegats separadament | |
| APORTACIÓ GENERALITAT NO CONDICIONADA: 0,00  APORTACIÓ EXTERNA:      ORIGEN:      IMPORT  70816 T. Est. Àrea Transf. Ecològica i Repte Demogràfic MRR 64.391.842,00  Total finançament afectat       14.972.195,00 | | |

  

*Quart*

A conseqüència de l’import generat, es modifiquen en l’FP3 del programa pressupostari 442M00, MRR. Emergència climàtica i transició ecològica, les dades relatives a l’aplicació pressupostària d’ingressos 70814, que queden establides en els termes següents:

|  |  |  |  |  |  |
| --- | --- | --- | --- | --- | --- |
| *Codi ingrés* | *Codi de fons* | *Origen / Destinació del finançament* | *Cap.* | *Línia* | *Import* |
| 70377 |  | T. Est. Àrea Transf. Ecològica i Repte Demogràfic MRR |  |  | 51.026.375,00 |
|  | MR22000016 | C12.I03. Pla de suport a la implementació de la normativa de residus i al foment de l’economia circular | 4 | S1884 | 81.101.760,00 |

  

València, 21 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública

ANNEX

Relació de beneficiaris de la línia de subvenció S1884, Construcció de noves instal·lacions de preparació per a la reutilització i el reciclatge d'altres fluxos de residus arreplegats separadament:

|  |  |
| --- | --- |
| *Relació de beneficiaris* | *Import* |
| Ajuntament d'Alacant | 4.533.862,04 |
| Consorci V4 (Consorci per a l'execució del Pla de residus 5 Àrea de gestió V4) | 5.185.000,00 |
| Consorci V3 (Consorci València Interior V3) | 5.634.401,02 |
| Consorci A2 (Consorci per a l'execució del Pla de residus 7 Àrea de gestió A2) | 4.459.924,44 |
| Consorci A1 (Consorci per a l'execució del Pla de residus 6 Àrea de gestió A1) | 3.867.500,00 |
| Consorci C1 (Consorci execució Pla de residus Zona I) | 2.128.612,50 |
| Total | 86.595.017,00 |